b'\n_START_ARTICLE_\nRalf Edstr\xc3\xb6m\n_START_PARAGRAPH_\nRalf Sigvard Edstr\xc3\xb6m (s. 7. lokakuuta 1952 Degerfors, Ruotsi) on pelaajauransa jo p\xc3\xa4\xc3\xa4tt\xc3\xa4nyt ruotsalainen jalkapalloilija, jonka pelipaikka oli keskushy\xc3\xb6kk\xc3\xa4\xc3\xa4j\xc3\xa4. _NEWLINE_Ruotsin jalkapallomaajoukkueessa 40 maaottelua vuosina 1972\xe2\x80\x931980 pelannut ja niiss\xc3\xa4 15 maalia tehnyt Edstr\xc3\xb6m osallistui MM-kisoihin kahdesti, 1974 ja 1978. H\xc3\xa4net muistetaan parhaiten vuoden 1974 kisoista, joissa h\xc3\xa4n teki nelj\xc3\xa4 maalia ja oli maalip\xc3\xb6rssin jaetulla nelj\xc3\xa4nnell\xc3\xa4 sijalla yhdess\xc3\xa4 Gerd M\xc3\xbcllerin ja Johannes Repin kanssa. Edstr\xc3\xb6m pelasi maajoukkueessa 40 ottelua ja onnistui maalinteossa 15 kertaa. Seuratasolla Degerfors IF:n kasvatti Edstr\xc3\xb6m voitti Allsvenskanin mestaruuden \xc3\x85tvidabergs FF:n riveiss\xc3\xa4 vuonna 1972. H\xc3\xa4n pelasi ulkomailla PSV Eindhovenissa (2 liigamestaruutta), Standard Liegess\xc3\xa4 ja AS Monacossa (1 liigamestaruus). Edstr\xc3\xb6m voitti Guldbollenin kahdesti, vuosina 1972 ja 1974. _NEWLINE_Edstr\xc3\xb6m lopetti uransa vuonna 1985.'